Metropola Areo de Porto

La Metropola Areo de Porto () estas subregiono en Portugalio en la nordokcidento de la lando, apartenanta al la Norda Regiono. Ĝi havas totalan etendon de 2 040 km², 1 737 395 loĝantojn en 2021 kaj loĝdensecon de 844 loĝantoj por km².

Priskribo
Ĝi estas formata per 17 municipoj kaj 173 fregezioj, kaj la urbo Porto estas la administracia ĉefurbo kaj la ĉefa urba kerno de la subregiono. Kun 231 962 loĝantoj en sia urba areo kaj en la tuta municipo, ĝi estas la ĉefa urbo kaj la dua plej granda municipo de la Metropola Areo de Porto, malantaŭ Vila Nova de Gaia kun 304 149 loĝantoj en la municipo, limigita norde kun Cávado, nordokcidente kun Ave, oriente kun Tâmega e Sousa, sudoriente kun Viseu Dão-Lafões, sude kun la Região de Aveiro kaj okcidente kun Atlantiko.

Porto kaj la Metropola Areo de Porto estas la teritoria kerno de la Norda Regiono (kiu havas areon de 21 278 km² — tio estas, 24% de Kontinenta Portugalio — kun 3 689 609 loĝantoj laŭ censo de 2011, korespondante al 37% de Kontinenta Portugalio kaj al 35% de la tuta ŝtato portugala, estante la plej loĝata regiono (NUTS II) de Portugalio). La Metropola Areo de Porto estas la plej industriigita areo de la Norda Regiono, en la marborda zono, kie estas la plimulto de la ĉefaj ekonomiaj grupoj de la lando, kiel Altri, Grupo Amorim/Corticeira Amorim, la Banko BPI, BIAL, EFACEC, Frulact, Lactogal, Millennium BCP, la fama eldonejo Porto Editora, Sonae, Unicer kaj la Grupo RAR. Ankaŭ la entreprenista asocio Associação Empresarial de Portugal havas sidejon en Porto. La Região do Norte estas la nura portugala regiono kiu eksportas pli ol importas.

 Kompono 
La subregionon komponas 17 municipoj, 173 fregezioj kaj 27 urboj, nome la jenaj:

 Municipoj 
La Metropola Areo de Porto enhavas la jenajn 17 municipojn:

 Arouca
 Espinho
 Gondomar
 Maia
 Matosinhos
 Oliveira de Azeméis
 Paredes
 Porto
 Póvoa de Varzim
 Santa Maria da Feira
 Santo Tirso
 São João da Madeira
 Trofa
 Vale de Cambra
 Valongo
 Vila do Conde
 Vila Nova de Gaia

La Metropola Areo de Porto enhavas la jenajn 27 urbojn: Alfena, Ermesinde, Espinho, Fiães, Gandra, Gondomar, Lordelo, Lourosa, Maia, Matosinhos, Oliveira de Azeméis, Paredes, Porto, Póvoa de Varzim, Rebordosa, Rio Tinto, Santa Maria da Feira, Santo Tirso, São João da Madeira, São Mamede de Infesta, Senhora da Hora, Trofa, Valbom, Vale de Cambra, Valongo, Vila do Conde kaj Vila Nova de Gaia.

Vidu ankaŭ
 Distrikto Porto

 Eksteraj ligiloj 
 oficiala retejo de AMPorto
 Comissão de Coordenação e Desenvolvimento Regional do Norte 
 Programa Operacional Regional do Norte 2014-2020
 Transporto en Área Metropolitana do Porto 
 Lokoj 
 Riveroj 
 Turismo de Porto kaj Nordo de Portugalio
 Geopark Arouca - Área Metropolitana do Porto - Região do Norte 



Kategorio:Subregionoj de Portugalio